62020CO0573_INF
Rješenje Suda (šesto vijeće) od 14. travnja 2021. – Casa di Cura Città di Parma
(predmet C-573/20) (
1
)
„Zahtjev za prethodnu odluku – Članak 53. stavak 2. i članak 99. Poslovnika Suda – Oporezivanje – Zajednički sustav poreza na dodanu vrijednost (PDV) – Šesta direktiva 77/388/EEZ – Članak 17. stavak 2. točka (a) – Mješoviti porezni obveznik – Pro rata-odbitak – Javne ili privatne zdravstvene ustanove koje obavljaju izuzete aktivnosti – Nacionalni propis kojim se isključuje odbitak PDV-a za stjecanje roba ili pružanje usluga koje se koriste u svrhu izuzetih aktivnosti”
1.
Usklađivanje poreznih zakonodavstava – Zajednički sustav poreza na dodanu vrijednost – Odbitak pretporeza – Nastanak i opseg prava na odbitak – Roba i usluge korištene u svrhu oporezovanih transakcija poreznog obveznika – Javne ili privatne zdravstvene ustanove koje obavljaju aktivnosti izuzete od poreza – Odbijanje odbitka poreza na kupnju robe ili usluga korištenih za potrebe tih izuzetih aktivnosti – Dopuštenost
(Direktiva Vijeća 77/388, čl. 17. st. 2. t. (a))
(t. 20.-23., 25.-27. i izreka)
2.
Prethodna pitanja – Dopuštenost – Pitanja koja su postavljena bez dovoljno pojašnjenjâ činjeničnog i normativnog konteksta – Očita nedopuštenost
(čl. 267. UFEU-a; Poslovnik Suda, čl. 53. st. 2.)
(t. 32.-34., 36.)
Izreka
Članak 17. stavak 2. točku (a) Šeste direktive Vijeća 77/388/EEZ od 17. svibnja 1977. o usklađivanju zakonodavstava država članica koja se odnose na poreze na promet – zajednički sustav poreza na dodanu vrijednost: jedinstvena osnovica za razrezivanje, treba tumačiti na način da mu se ne protivi nacionalni propis koji ne dozvoljava odbitak poreza na dodanu vrijednost (PDV) plaćenoga za stjecanje roba ili pružanje usluga koje se koriste u svrhu izuzetih aktivnosti i koji posljedično predviđa da se pravo na odbitak PDV-a mješovitog subjekta izračunava na pro-rata osnovi koja odgovara odnosu između iznosa transakcija kod kojih postoji pravo na odbitak i ukupnog iznosa transakcija koje su izvršene u predmetnoj godini, uključujući i izuzete zdravstvene usluge.
(
1
)	SL C 35, 1. 2. 2021.